**REDIZAJNIRAJTE LID**

TEŠKA KRAĐA

**DRSKO RAZBOJSTVO KOD NOVSKE Predstavili se kao djelatnici Crvenog križa pa ženi u njenoj kući s vrata otrgnuli zlatni lančić i pobjegli**

* Autor: [Mate Piškor](http://www.jutarnji.hr/search.do?publicationId=1&searchString=*&includeAuthorId=230345&sortString=by_date_desc)

Naročito drsko razbojstvo dogodilo se u nedjelju, 8. studneoga, oko podneva u Vukovarskoj ulici u Rajiću kod Novske.

Dva nepoznata muškarca su se 64-godišnjoj mještanki predstavila kao djelatnici Crvenog križa te joj rekli da za starije osobe imaju posuđe na poklon. Nakon što su ušli u kuću tražili su je da im plati u eurima ili u lomljenom zlatu, na što im je žena rekla da nema novaca.

Jedan od muškaraca tada joj je s vrata rukom otkinuo zlatni lančić sa zlatnim medaljonom te su se obojica osumnjičenih pobjegla i udaljila se u nepoznatom smjeru. Od oštećene 64-godišnjakinje je zaprimljena kaznena prijava zbog teške krađe na osobito drzak način te se traga za počiniteljima

USRED BIJELA DANA

**ORUŽANA PLJAČKA U ZAGREBU Maskirani s pištoljima upali u FINA-u, zaprijetili djelatnicima i pobjegli s novcem**

* Autor: [Hina](http://www.jutarnji.hr/search.do?publicationId=1&searchString=*&includeAuthorId=293&sortString=by_date_desc)

Objavljeno: 28.09.2015

Dvojica naoružanih razbojnika opljačkala su u ponedjeljak poslije podneva poslovnicu Fine u Gospićkoj ulici u Zagrebu, izvijestila je zagrebačka policija koja traga za počiniteljima.

Maskirani razbojnici upali su u poslovnicu Fine oko 12,40 sati nad čijim su zaposlenicima izvršili razbojništvo uz prijetnju oružjem nakon čega su pobjegli s neutvrđenim novčanim iznosom.

U poslovnici su u vrijeme pljačke bile i dvije stranke, no niti oni niti zaposlenici, srećom, nisu ozlieđeni.

Više detalja o tom slučaju očekuje se nakon policijskog očevida.

PLJAČKA POŠTE

**'NOVAC ILI SMRT' Naoružani razbojnik s fantomkom na glavi orobio poštu u Branimirovoj u Zagrebu, oteo desetke tisuća kuna**

Autor: [Hajdi Karakaš Jakubin](http://www.jutarnji.hr/search.do?publicationId=1&searchString=*&includeAuthorId=482662&sortString=by_date_desc)

Objavljeno: 19.09.2015

Nešto više od 40 tisuća kuna ukradeno je iz poslovnice Hrvatskih pošta u zagrebačkoj Ulici Kneza Branimira u petak u kasnim popodnevnim satima.

Kako doznajemo, oko 16,35 sati u poslovnicu je ušetao nepoznati lopov s fantomkom na glavi i pištoljem u ruci. Došetao je do pulta i uperio oružje u zaposlenicu **A.G.** (37) koja je toga trenutka sama bila u tom dijelu poslovnice.

Zaprijetio joj je smrću ako mu ne preda traženi novac pa je u strahu za vlastiti život 37-godišnjakinja mu dala preko 40 tisuća kuna s kojima je pobjegao niz ulicu.

U tijeku su pregledi snimki nadzornih kamera i na okolnim zgradama Branimirove ulice kako bi se rekonstruirao bijeg pljačkaša. Ne isključuje se da je imao pomagača koji ga je čekao u nekoj od susjednih uličica.

**FILMSKA PLJAČKA KOD CRIKVENICE**

**Naoružani razbojnici zaustavili vozilo turističke tvrtke, pretukli djelatnika i ukrali nekoliko stotina tisuća kuna!**

Autor: [Hina](http://www.jutarnji.hr/search.do?publicationId=1&searchString=*&includeAuthorId=293&sortString=by_date_desc)

Objavljeno: 01.09.2015

**DRAMALJ** - Policija traga za više osoba koje su sudjelovale u razbojništvu u Dramlju, zaustavile vozilo uz prijetnju oružjem te je iz njega otuđile novac, procjenjuje se više stotina tisuća kuna, izvijestili su u utorak iz primorsko-goranske Policijske uprave.

Razbojništvo dogodilo jučer, u ponedjeljak, u jutarnjim satima tijekom prijevoza novčanog pologa.

Lakše je ozlijeđen djelatnik turističkog društva iz Crikvenice, materijalna šteta se procjenjuje se na više stotina tisuća kuna, a kriminalističko istraživanje se nastavlja, naveli su iz policije.

NASILNI DVOJAC

**NOĆ STRAVE KOD KRIŽEVACA Banditi mu u 3 ujutro banuli u kuću, vezali ga za stolicu, zasprejali mu oči pa ispreturali sve**

Autor: [Hina](http://www.jutarnji.hr/search.do?publicationId=1&searchString=*&includeAuthorId=293&sortString=by_date_desc)

Objavljeno: 22.08.2015

U policiji kažu kako su nakon pljačke uhitili dvije osumnjičene osobe, ali ne iznose detalje

Dvojica muškaraca provalili su u noći na petak u kuću 68-godišnjaka iz Osijeka Vojakovačkog kod Križevaca, poprskali ga nadražujućim sprejem te vezali za stolicu ljepljivom trakom, nakon čega su mu iz kuće ukrali više tisuća kuna i pobjegli.

Koprivničko-križevačka policija u subotu je izvijestila kako se pljačka dogodila oko 3,30 sati, kada su pljačkaši provalili u kuću.

Jedan od njih vlasnika je poprskao nadražujućim sprejem, a potom su ga obojica savladala i posjela na stolicu te vezala ljepljivom trakom.

U kući su pronašli više tisuća kuna i ukrali ih.

U policiji kažu kako su nakon pljačke uhitili dvije osumnjičene osobe, no detalji će biti poznati tek po završetku kriminalističkog istraživanja.

SRETAN ZAVRŠETAK

**PSA IZGUBLJENOG U POPLAVAMA PRONAŠLI 3000 KM DALJE Nevjerojatan slučaj pitbula Thora koji je preživio skoro nemoguće**

* Autor: [Hina](http://www.jutarnji.hr/search.do?publicationId=1&searchString=*&includeAuthorId=293&sortString=by_date_desc)

Pas koji je u svibnju nestao u poplavama na području Teksasa pronađen je tri tisuće kilometara dalje i sretno vraćen kući, prenose lokalni mediji u Teksasu.

Vlasnik pitbula **Eddie Hurtado** kazao je novinarima da je **Thor** pobjegao u trenutku kod je njegova obitelj bila evakuirana iz doma u San Marcosu zbog poplava izazvanih izlijevanjem rijeke Blanco u svibnju. Obitelj je u kući ostavila tri psa i kad se vratila dočekala su ih dva a Thor je nestao.

Policija ga je izgladnjelog pronašla u rujnu na sjeveru Kalifornije udaljenom 3200 kilometara i potom odvela u mjesto Crescent City do skloništa gdje su zaposlenici uz pomoć mikročipa identificirali psa.

Nakon što je objavljeno da Hurtado nema potrebnih tisuću i pol dolara da psa vrati kući jedan je vozač kamiona, koji redovito vozi na relaciji Kalifornija-Teksas odlučio uskočiti u pomoć i prevesti ga besplatno i pas je prošlog tjedna sretno stigao kući.